# Arbil

### Fra Wikipedia, den frie encyklopedi

Godt vedlikeholdte deler av den gamle bymuren i Arbil

Arbil (eller Erbil eller Irbil, kjent som Hewler på kurdisk) er en av Iraks største byer og ligger rundt 80 km nordøst for Mosul. Byen er hovedstad for den autonome regionen Kurdistan. Dens befolkning er i 2005 anslått til å være rundt 990 000 mennesker.

Arbil er en svært gammel by, dens lille arkeologiske museum inneholder bare før-islamske objekter. Byliv ved stedet dateres tilbake til før 2300 f.Kr. Det arameiske navnet Arbile betyr «fire guder» fra den semittiske roten «arba» (4) og «ile» (gud). I løpet av tiden under Assyria ble den kjent som Arbela og var et viktig religiøst senter for kulten rundt gudinnen Ishtar. Arbil var en del av det Persiske riket i mange århundrer. Byens navn blir noen ganger knyttet til slaget 1. oktober 331 f.Kr. som ble utkjempet mellom Aleksander den store og Dareios III av Persia, som fant sted ved Gaugamela 100 km borte. Det endte med et katastofalt tap for de persiske styrkene og Persia ble absorbert i Aleksanders kortvarige imperium.

Etter den iranske tilbakekomsten under partherne og senere sassanidene, forble Arbil innenfor de persiske grenser i mange århundrer fortsatt.

Dagens by ligger rundt en tell, en kunstig høyde med et ottomansk fort på toppen. I løpet av middelalderen ble Arbil et betydelig handelssenter på ruten mellom Bagdad og Mosul, en rolle den fortsatt spiller med viktige veier og jernbanelinjer til verden utenfor. En internasjonal flyplass som ble åpnet høsten 2005, har til nå bare hatt charter-flyvninger til og fra forskjellige destinasjoner, som Dubai, Frankfurt og Istanbul. Med åpningen av Austrian Airlines regulære rute til Wien fra og med 11. desember 2006 blir reiser til området betydelig enklere.

Arbil fikk eget kurdiskspråklig universitet i 1981, da det kurdiske universitetet i Suleimaniyah ble flyttet hit og omdøpt til Salahaddin University [1]. Det er nå planlagt et stort nytt universitetsanlegg som det norske arkitektkontoret Snøhetta er engasjert i. Det er også høsten 2006 åpnet et engelskspårklig universitet i byen.

Parlamentet til den kurdiske autonome region som holder til i Arbil ble effektivt kontrollert av Saddam Hussein inntil det kurdiske opprøret på slutten av gulfkrigen i 1991. Parlamentet sluttet å fungere i midten av 1990-årene da kamper brøt ut mellom de to kurdiske hovedfraksjonene, Kurdistans Demokratiske Parti (KDP) og Kurdistans Patriotiske Union (PUK). Byen ble erobret av KDP i 1996 med assistanse av Saddam Hussein. PUK opprettet deretter en parallell administrasjon i byen Suleimaniyah lenger øst.

Fra januar 2006 er de to adminstrasjonene igjen forent, slik at det kurdiske parlamentet i Arbil bare har én kurdisk regjering å forholde seg til. [2].

Arbil var rolig under invasjonen av Irak i 2003. USA hadde planlagt å invadere Nordirak via Tyrkia, men det tyrkiske parlamentet avviste dette. Kurdiske militssoldater peshmergas ble derfor de eneste bakkestyrkene som støttet invasjonen fra nord. Etter Bagdads fall den 10. April 2003 brøt det ut store jubeldemonstrasjoner i Arbils gater.

Etter krigen har byen stort sett vært forskånet for terrorhandlinger. Kurdisk politi og militær har en effektiv kontroll, og befolkningen har ingen sympati med de arabiskdominerte terroristene. De eneste terrorhandlingene av større omfang har vært parallelle bombeangrep mot de kurdiske regjeringspartiene PUK og KDP under ID-festen 1. februar 2004 som ble gjennomført av den ekstreme sunnimuslimske grupperingen ansar al sunnah [3] til støtte for den kurdiske islamistgruppa Ansar al-Islam og som drepte 109 mennesker, samt et angrep som drepte 60 sivile den 4. may 2005.

Situasjonen i byen, som i Kurdistan-Irak forøvrig, er likevel rolig og domineres på ingen måte av krigen i andre deler av Irak. Økonomien blomstrer, med omfattende gjenoppbygging etter de omfattende ødeleggelsene fra Saddam-perioden.

Hentet fra «http://no.wikipedia.org../../../a/r/b/Arbil.html»

Kategorier: Byer i Irak | Kurdistan

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Български
- Català
- Dansk
- Deutsch
- ܕܥܒܪܸܝܛ
- English
- Esperanto
- فارسی
- Français
- Bahasa Indonesia
- עברית
- Kurdî / كوردي
- Nederlands
- 日本語
- Polski
- Português
- Русский
- Suomi
- Svenska
- Türkçe
- Українська
- 中文